EkBass/fiwiki-20250220-pages-articles huggingface dataset:
Pilosyyttinen astrosytooma

Pilosyyttinen astrosytooma on astrosyyteistä syntyvä hyvänlaatuinen aivokasvain, graduksen I astrosytooma. Sairaus etenee hitaasti, mutta kasvaimesta voi tulla hyvin kookas. Kyseessä on lapsilla yleisimmin tavattu hyvänlaatuinen aivokasvain, ja sitä esiintyy myös nuorilla aikuisilla.Cap.org: BRAIN: Pilocytic Astrocytoma Pilosyyttinen astrosytooma voi aiheuttaa esimerkiksi tasapaino- ja koordinointiongelmia ja mahdollisen vesipään kehittyessä esimerkiksi päänsärkyjä, pahoinvointia, oksentelua ja näön sumenemista. Osalla potilaista esiintyy puheen ongelmia tai kouristelua. Graduksen I astrosytooma ei välttämättä vaadi hoitoa, mutta tarvittaessa leikkaus yleensä parantaa potilaan. Joskus saatetaan joutua turvautumaan sädehoitoon.Juvenile Pilocytic Astrocytomas | Columbia Neurosurgery 94 % kasvaimen saaneista on elossa kymmenen vuoden kuluttua, joten kyseessä on ennusteeltaan paras gliooma. Kasvaimen leviäminen tai uusiutuminen on äärimmäisen harvinaista.RadioGraphics: From the Archives of the AFIP: Pilocytic Astrocytoma: Radiologic-Pathologic Correlation == Lähteet == Luokka:Aivosairaudet Luokka:Syöpätaudit
Senegalin departementit

Senegalin departementit () ovat Senegalin toisen tason hallinnollisia yksiköitä. Departementit muodostavat alueita, ja jakautuvat arroundisementteihin. Departementteja on Senegalissa 34. ==Departementit== ;Dakarin alue *Dakar *Guédiawaye *Pikine *Rufisque ;Diourbelin alue *Bambey *Diourbel *Mbacké ;Fatickin alue *Fatick *Foundiougne *Gossas ;Kaffrinen alue *Birkelane *Kaffrine *Koungheul *Malem-Hodar ;Kaolackin alue *Guinguinéo *Kaolack *Nioro du Rip ;Kédougoun alue *Kédougou *Salémata *Saraya ;Koldan alue *Kolda *Médina Yoro Foulah *Vélingara ;Lougan alue *Kébémer *Linguère *Louga ;Matamin alue *Kanel *Matam *Ranérou Ferlo ;Saint-Louisin alue *Dagana *Podor *Saint-Louis ;Sédhioun alue *Bounkiling *Goudoump *Sédhiou ;Tambacoundan alue *Bakel *Goudiry *Koumpentoum *Tambacounda ;Thiès'n alue *Mbour *Thiès *Tivaouane ;Ziguinchorin alue *Bignona *Oussouye *Ziguinchor ==Lähteet== *Découpage administratif *
Astrix

Astrix (oik. Avi Shmailov, hepreaksi אבי שמיילוב; s. 5. joulukuuta 1981) on Israelista kotoisin olevan psykedeelisen trancen tuottaja ja DJ. Hän syntyi vuonna 1981 Neuvostoliitossa Kaukasusvuorten alueella, mutta muutti myöhemmin Tel Aviviin. Hän kuuluu suurimpiin israelilaisiin psytrancessa vaikuttaviin artisteihin. Shmailov on myös työskennellyt muun muassa Infected Mushroomin, Alien Projectin ja Atomic Pulsen kanssa. Alien Projectin kohdalla hän on työskennellyt kolmella albumilla, mutta tuottaja Ari Linker ei ollut antanut tästä mainintaa. Samankaltaisen nimen takia Astrix saatetaan yhdistää Asterix- sarjakuvahahmoon, mutta hänen omien sanojensa mukaan yhteyttä ei ole.http://artists.letssingit.com/astrix-76zxs/biography == Varhainen ura == Astrix alkoi soittaa DJ:nä jo varhaisella iällä 1995. Aluksi hän soitti vaihtoehtorockia. Hän löysi nykyisen musiikkityylinsä trancejuhlissa, joissa häneen teki vaikutus musiikin energisyys ja sen vahva vaikutus yleisöön. Hän alkoi soittaa itsekin samanlaista Goa-tyylistä trancea. Ensimmäiset Astrixin julkaisemat kappaleet olivat ”In Peace” ja ”Eakhis World”. Hänen debyyttialbuminsa Eye to Eye ilmestyi vuonna 2002 HOMMega-levy-yhtiön julkaisemana. Tässä vaiheessa Shmailovin tyyli alkoi muistuttaa ”Full Oniksi” kutsuttua psykedeelisen trancen alagenreä, joka on ”rankempaa” ja intensiivisempää tanssittavaa kuin tavallinen psytrance. Vuonna 2004 julkaistiin Astrixin toinen albumi Artcore. == Diskografia == * Eye to Eye (2002, HOM-Mega) * Artcore (2004, HOM-Mega) * Future Music (2007, HOM-Mega) * Red means Distortion (2010, HOM-Mega) ==== Singlet/EP:t==== * Coolio (2004, HOM-Mega) * Future Music EP (2007, Spiraltrax Label Group) * Closer to Heaven (2007, Tokyo Productions) * Acid Rocker (2010, HOM-Mega) * Lost Inside [Outsiders remix] (2011, HOM-Mega) * Reunion (2011, Plastik Park) == Lähteet == == Aiheesta muualla == # http://www.facebook.com/Astrix.Official # http://www.myspace.com/astrixmusic # http://www.djmag.com/top100/detail/2735/6 # http://artists.letssingit.com/astrix-76zxs/biography Luokka:Israelilaiset muusikot Luokka:Psytrance-tuottajat Luokka:Vuonna 1981 syntyneet Luokka:Elävät henkilöt
Rob Roy

Rob Roy on Michael Caton-Jonesin ohjaama historiallinen elokuva vuodelta 1995. Elokuva sijoittuu Skotlannin ylämaalle. Liam Neeson esittää pääosassa Robert Roy MacGregoria, Robin Hoodiin rinnastettua klaanipäällikköä, joka joutuu ryhtymään lainsuojattomaksi koettuaan vääryyksiä. Tim Roth oli roolistaan parhaan miessivuosan Oscar-ehdokkaana. == Näyttelijät == Lähde: == Lähteet == Luokka:Michael Caton-Jonesin ohjaamat elokuvat Luokka:Vuoden 1995 brittiläiset elokuvat Luokka:Brittiläiset historialliset elokuvat Luokka:Brittiläiset draamaelokuvat Luokka:Brittiläiset seikkailuelokuvat Luokka:Vuoden 1995 yhdysvaltalaiset elokuvat Luokka:Yhdysvaltalaiset historialliset draamaelokuvat Luokka:Yhdysvaltalaiset seikkailuelokuvat
Karkalin luonnonpuisto

Karkalin luonnonpuisto on luonnonpuisto Lohjan kaupungissa entisen Karjalohjan kunnan alueella Uudenmaan maakunnan länsiosassa. Puiston pinta-ala on yksi neliökilometri, ja se on perustettu vuonna 1964. Luonnonpuisto sijaitsee Lohjanjärveen työntyvän pitkän Karkalinniemen kärjessä. Se on perustettu suojelemaan erityisesti eteläsuomalaista lehtoluontoa. Alue siirtyi Metsäntutkimuslaitokselta Metsähallituksen hallintaan vuoden 2002 alussa. Luonnonpuisto kuuluu samaan Natura-alueeseen läheisten Suuriniemen kärjen, Niemensaaren, Haapasaaren, Ämmänuuninkallion, Mailankallion ja Rinnemäen luonnonsuojelualueiden kanssa. Puisto on avoinna retkeilijöille, mutta siihen saa tutustua vain merkityillä reiteillä. Merkittyjä reittejä on noin kuusi kilometriä, ja ne muodostavat eripituisia rengasreittejä. Rantautuminen puistoon on sallittu vain yhdellä rantautumispaikalla. Yöpyminen ja tulenteko puistossa on kokonaan kielletty. Vuonna 2023 Karkalin luonnonpuistossa kävi 5 300 kävijää. Karkalinniemellä on ollut pysyvää asutusta 1500-luvulta lähtien. Nykyisen luonnonpuiston alueella sijaitsi kolme torppaa: Lepola, Tuomihieta ja Kukinhuone, joista viimeinen, Lepolan torppa, oli asuttu 1910-luvulle saakka. Arkkipiispa Gustaf Johansson rakennutti niemen kärkeen huvimajan vuonna 1902 ja raivautti alueelle polkuja pähkinöiden keruuta varten. Nykyisin alueen rakennuksista on jäljellä vain jäänteitä. Karkalinniemen kallioperä on kalkkipitoista. Luonnonpuisto on lähes kokonaan lehtometsää ja etenkin pähkinäpensas kasvaa alueella runsaana. Suota on noin kaksi hehtaaria. Alueen keskellä on pieni niitty, joka pidetään niittämällä avoimena. Rannat ovat paikoin jyrkän kallioisia. Alueen kasvilajisto on huomattavan runsas. Puistosta on esimerkiksi tavattu 11 kämmekkälajia, joista merkittävin lienee punavalkku. Pesiviä lintulajeja on noin 40. Selkärangattomista maininnan arvoisia ovat suomenlehtovähämittari sekä suorasuusulkukotilo. Metsäkuusi on runsastunut voimakkaasti luonnonpuiston lehdoissa. Vuosina 2007–2009 Metsähallitus teki lehtojenhoitoa viidesosalla luonnonpuiston pinta-alasta. Työssä raivattiin edustavien lehtolaikkujen sekä lehtipuiden ympäriltä kuusia. Metsähallituksen mukaan metsänhoidolla parannettiin alueen lehtojen uhanalaisten eliöiden ja vaateliaan kasvillisuuden elinoloja. Kuusia oli kaadettu luonnonpuistosta viimeksi 1980-luvulla. ==Lähteet== == Aiheesta muualla == * Karkalin luonnonpuisto Metsähallituksen sivuilla * Karkalin luonnopuistossa toukokuun kuumana yönä Retkipaikka.fi Luokka:Suomen luonnonpuistot Luokka:Karjalohja Luokka:Lohjan luonto Luokka:Suomen luonnonnähtävyydet Luokka:Uudenmaan luonnonsuojelualueet
Sylkirauhassyöpä

Sylkirauhassyöpä on sylkirauhasista alkunsa saava syöpäsairaus. Mukoepidermoidikarsinooma, adenokystinen karsinooma ja asinussolukarsinooma ovat yleisimpiä sylkirauhassyöpätyyppejä, ja jokin näistä on noin kahdella kolmasosalla sairastuneista.Terveysportti.fi: Sylkirauhasten taudit Useimmat sylkirauhaskasvaimet ovat hyvänlaatuisia, ja syöpä on harvinainen. Pahanlaatuiseen kasvaimeen sairastumisen syy on yleensä tuntematon, mutta ikääntyminen, sädehoito pään ja kaulan alueelle sekä tietyt työperäiset altistukset lisäävät sen riskiä. Tauti voi olla oireeton, tai siitä voi olla merkkinä esimerkiksi tyypillisesti kivuton kyhmy tai nielemisvaikeudet.National Cancer Institute: General Information About Salivary Gland Cancer Vaikka alkoholinkäytöllä ja tupakoinnilla on yhteys pään ja kaulan alueen syöpiin, sylkirauhassyöpä tekee tähän poikkeuksen. Hyvänlaatuisen Warthinin tuumorin riski kuitenkin on tupakoitsijoilla huomattavasti kasvanut.Salivary Gland Neoplasia: A Review for the Practicing Pathologist 56 % sylkirauhassyöpään sairastuneista elää viiden vuoden kuluttua diagnoosista. Eri kasvaintyyppien välillä on kuitenkin huomattavia eroja; asinussolukarsinooman suhteellinen viisivuotisennuste on 96 %. == Lähteet == Luokka:Syöpätaudit
Glossektomia

Glossektomia tarkoittaa kielen kirurgista poistoa. Sitä käytetään kielisyövän hoidossa, jossa poisto on yleensä vain osittainen. Toimenpiteen aikana potilas on yleisanestesiassa, ja sen jälkeen hän viettää sairaalassa yleensä seitsemästä kymmeneen päivää. Ensimmäisten 24–48 tunnin aikana moni potilas on hapen antamisen tarpeessa.Encyclopedia of Surgery: Glossectomy Glossektomian jälkeen potilas saa nesteitä nenästä mahalaukkuun kulkevalla letkulla ennen kuin kykenee jälleen syömään suun kautta. Toimenpidettä seuraa usein sädehoito, jolla pyritään tuhoamaan jäljelle mahdollisesti jääneet syöpäsolut. Glossektomiaan liittyy omat riskinsä. Näihin lukeutuu verenvuoto kielestä, joka voi johtaa hengitystien tukkeutumiseen. Onnistunut glossektomia on taudin parantava hoito ja parantaa myös kykyä syödä. Puheen laatu palautuu yleensä erittäin hyväksi, jos ainakin kolmasosa kielestä on säilynyt. Jos koko kieli on jouduttu poistamaan ja korvaamaan proteesilla, pysyy syöminen ja puhuminen hyvin hankalana. Alle 60 % potilaista, joille glossektomia on toteutettu, elää vielä viisi vuotta myöhemmin. Osittaisesta glossektomiasta käytetään myös nimitystä hemiglossektomia.NoseandSinus.net: Hemiglossectomy == Lähteet == Luokka:Suu- ja leukakirurgia Luokka:Onkologia Luokka:Poistoleikkaukset
Dundee Stars

Dundee Stars on jääkiekkojoukkue Dundeesta, Skotlannista. Joukkue pelaa Ison- Britannian pääsarjassa Elite Ice Hockey Leaguessa. Kotipelit joukkue pelaa Dundee Ice Arenalla, Dundeessa, Camperdownin kaupunginosassa. ==Joukkue== Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Kätisyys Sopimus Syntymäpaikka 33 Jarrett Fiske L 2025 Erie, Pennsylvania, Yhdysvallat 36 Richard Sabol L 2025 Prešov, Slovakia Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 6 Drydn Dow (C) L 2026 Calgary, Alberta, Kanada 11 Kris Inglis R 2025 Dundee, Skotlanti 23 Kyle Pouncy R 2025 Kamloops, Brittiläinen Kolumbia, Kanada 26 Cole MacDonald L 2025 Wetaskiwin, Alberta, Kanada 49 Xavier Pouliot R 2025 St-Isidore, Québec, Kanada 65 Craig Moore R 2025 Kirkcaldy, Skotlanti 83 Ben O’Connor L 2026 Durham, Englanti Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Paikka Sopimus Syntymäpaikka 8 Domenic Alberga L KH 2025 Maple, Ontario, Kanada 10 Kameron Kielly R OLH / KH 2025 Charlottetown, Prinssi Edwardin saari, Kanada 12 Jonathan McBean L KH 2025 Dundee, Skotlanti 13 Philippe Sanche R H 2025 Mercier, Québec, Kanada 15 Craig Garrigan R VLH 2025 Dundee, Skotlanti 20 Keanu Yamamoto R OLH 2025 Spokane, Washington, Yhdysvallat 27 Brett Gravelle L H 2025 Forest Lake, Minnesota, Yhdysvallat 39 Tommy Parrottino L H 2024 Rochester Hills, Michigan, Yhdysvallat 81 Brendan Harms (A) R KH / OLH 2025 Steinbach, Manitoba, Kanada 89 Alex Robert R KH / OLH 2025 Gloucester, Ontario, Kanada 95 Brogan O'Brien L KH / VLH 2025 Prince George, Brittiläinen Kolumbia, Kanada 98 Jake Elmer R OLH 2025 Calgary, Alberta, Kanada Spencer Naas L KH / VLH 2025 St. Louis Park, Minnesota, Yhdysvallat Alex Tonge L VLH 2025 Kingston, Ontario, Kanada Zachary Tsekos L KH 2025 Montreal, Québec, Kanada === Joukkueenjohto === * Päävalmentaja & Toimitusjohtaja: Marc LeFebvre * Pelaajavalmentaja: Drydn Dow * Fysiikkavalmentaja: Airlie Beveridge * Huoltopäällikkö: Kevin Ward Lähde: EliteProspectshttps://www.eliteprospects.com/team/784/dundee-stars Viitattu 25.10.2021. == Lähteet == ==Aiheesta muualla== *Dundee Starsin Clan viralliset kotisivut Luokka:Dundeen urheilu Luokka:Skotlantilaiset jääkiekkoseurat Luokka:Vuonna 2001 perustetut urheiluseurat
Solitude

”Solitude” on Duke Ellingtonin säveltämä ja Irving Millsin ja Eddie DeLangen sanoittama jazzkappale. Ellingtonin orkesteri nauhoitti kappaleen ensimmäisen kerran tammikuussa 1934, ja vuonna 1935 sekä hänen että Irving Millsin yhtyeen Mills Blue Rhythm Bandin nauhoitukset nousivat listoilla kymmenen kärkeen. Ensimmäisen lauletun version Ellington nauhoitti vuonna 1940 laulaja Ivie Andersonin kanssa. Laulusta tuli Ellingtonin siihen mennessä menestynein sävellys sekä äänitysten että nuottijulkaisujen myynnillä mitattuna. Se voitti 2 500 dollarin arvoisen ASCAP Awardin vuoden 1934 parhaana populaarimusiikin kappaleena.Hughes & Hubbard 2001, s. 163.Bradbury 2005, s. 39. Ellington sävelsi usein kappaleita erityisesti tiettyä yhtyeen soittajaa silmällä pitäen. ”Solitudessa” hän antoi runsaasti soolotilaa omalle pianolleen. Kappale on usein levytetty jazzstandardi. Sen ovat nauhoittaneet muun muassa Billie Holiday, Johnny Hodges ja Thelonious Monk. Ella Fitzgerald lauloi sen Ellingtonin hautajaisissa vuonna 1974.Bradbury 2005, s. 128. == Lähteet == * * === Viitteet === Luokka:Vuoden 1934 kappaleet Luokka:Duke Ellingtonin säveltämät kappaleet Luokka:Irving Millsin sanoittamat kappaleet Luokka:Eddie DeLangen sanoittamat kappaleet Luokka:Jazzkappaleet Luokka:Jazzstandardit
H. G. Francis

Hans Gerhard Franciskowsky (14. tammikuuta 1936 – 3. marraskuuta 2011) oli saksalainen viihdekirjailija, joka kirjoitti erityisesti tieteiskirjallisuutta ja kuunnelmia. Hän käytti useita kirjailijanimiä, tavallisimmin nimeä H. G. Francis, mutta myös G. Francis, H. G. Francisco, Gunther Frank, Peter Bars, R. C. Quoos-Raabe, Frank Sky, Hans G. Stelling ja Ted Scott. Francis oli sodan jälkeisen Saksan tuotteliaimpia kirjailijoita. Hän kirjoitti yli 400 romaania ja noin 600 kuunnelmaa. Hänen tuotantoonsa kuuluu 300 jaksoa tieteissarjasta Perry Rhodan ja sen spin-offeista, ja omassa nuorten tieteissarjassaan Commander Perkins. Kasettikuunnelmien aikaan 1980-luvulle saakka hän kirjoitti satoja mukaelmia ja alkuperäiskuunnelmia nuortensarjoihin 3 etsivää, Viisikko, TKKG ja Masters of the Universe. Kuunnelmia on myyty yhteensä yli 120 miljoonaa kappaletta, ja hän sai niistä kultalevyn 120 kertaa ja platinalevyn kuusi kertaa. ==Suomenkielisiä julkaisuja== * Barbie : Barbie ja pieni Söpö- koira (Barbie und der kleine Hund Taps), Kirjalito, 1988 ISBN 951-28-1770-5 [Moniviestin] == Kirjallisuutta == * Hans Joachim Alpers, Thomas M. Loock: Interview mit H. G. Francis. In: Hans Joachim Alpers und Thomas M. Loock (eds.), Lesebuch der deutschen Science Fiction 1984 (Edition Futurum Bd. 4), Corian Verlag, Meitingen 1983, ISBN 3-89048-204-X. == Lähteet== == Aiheesta muualla == * H. G. Francis sarjan Perry-Rhodan sivulla * H. G. Francis Perrypedia-wikissä Luokka:Saksalaiset kirjailijat Luokka:Vuonna 1936 syntyneet Luokka:Vuonna 2011 kuolleet Luokka:Saksalaiset tieteiskirjailijat
John Opel

John Roberts Opel (5. tammikuuta 1925 Kansas City, Missouri, Yhdysvallat – 3. marraskuuta 2011 Fort Myers, Florida, Yhdysvallat) oli yhdysvaltalainen yritysjohtaja. Hän toimi IBM:n johtotehtävissä 1974–1986. Hänen ja Mary Maxwell Gatesin keskustelujen ansiosta tämän pojan Bill Gatesin yritys Microsoft suunnitteli käyttöjärjestelmän IBM:n ensimmäiseen henkilö­kohtaiseen tieto­koneeseen. ==Lähteet== Luokka:Yhdysvaltalaiset yritysjohtajat Luokka:Vuonna 1925 syntyneet Luokka:Vuonna 2011 kuolleet
Gunilla von Post

Gunilla von Post (10. heinäkuuta 1932 – 14. lokakuuta 2011) oli ruotsalainen julkisuuden henkilö. Hän on kirjoittanut kirjan Love, Jack (1997), jossa väittää hänellä olleen 1950-luvulla suhde John F. Kennedyn kanssa. Vuonna 2010 hän huutokauppasi kirjeitä, joita hän sanoo Kennedyn hänelle kirjoittamiksi. ==Lähteet== *Times Online *Svenska Dagbladet *Legacy.com Luokka:Ruotsalaiset henkilöt Luokka:Vuonna 1932 syntyneet Luokka:Vuonna 2011 kuolleet
Landwasserviadukt

Landwasserin silta () on rautatiesilta Sveitsissä, Rhätische Bahnin rautatiellä. Silta sijaitsee Graubündenin kantonissa, Bergün Filisurin ja Schmittenin kuntien rajalla, Albulan rautatiellä välillä Thusis – St. Moritz. Silta on 112 metriä pitkäSchienennetz Schweiz, s. 131 ja sen korkeus on 65 metriä. Sillan alla virtaa Landwasserjoki, joka laskee Albulaan parin kilometrin päässä sillalta. Silta on näyttävä korkeutensa ja rakenteensa ansiosta: sillan eteläisessä päässä rata jatkuu sillalta suoraan tunneliin. Rhätische Bahnin matkailujunat Glacier Express ja Bernina Express kulkevat sillan kautta. == Lähteet == * ===Viitteet=== == Aiheesta muualla == * Rhätischen Bahnin kotisivut Luokka:Unescon maailmanperintökohteet Sveitsissä Luokka:Bergün Filisur Luokka:Sveitsin rautatiesillat
KNM Lolland

KNM Lolland (tai Låland) oli Norjan laivaston 18-tykkinen priki vuosina 1818-1847. Alus luovutettiin Norjalle, kun Tanska-Norjan laivasto jaettiin ja Norjan prinssi Kristian Fredrik perusti itsenäisen Norjan laivaston 12. huhtikuuta 1814. Priki myytiin 1847. == Valmistus == Alus tilattiin Phililtä Bodenhoffs Pladsista Kööpenhaminasta, missä se laskettiin vesille 7. maaliskuuta 1810. == Palvelus == Tanskan amiraliteetti määräsi 1811 aluksen päälliköksi Hans Peter Holmin, jonka alaisuudessa Lolland kohtasi 2. syyskuuta 1811 Arendalin edustalla 18-tykkisten prikien KDM Ålsenin (kapteeniluutnantti Lutkin) ja KDM Sampsøn (kapteeniluutnantti Grothschilling) kanssa Britannian kuninkaallisen laivaston 10-tykkisen prikisluuppi HMS ChanticleerinWinfield 2005 s.312 (kapteeni Richard Spear) ja 12-tykkisen priki HMS ManlynWinfield 2005 s.338-339 (luutnantti Richard William Simmonds). Chanticleer pääsi pakoon lyhyen tulitaistelun jälkeen, mutta Manley vallattiin. Vallatulla aluksella oli tuhoutunut neljä tykkiä ja kaikki mastot olivat vaurioituneet, mutta ainoastaan yksi miehistönjäsen oli saanut surmansa ja yksi pahoin haavoittunut. Lisäksi kaksi merijalkaväen sotilasta oli pahoin haavoittunut. Tanskalaisaluksilla oli vain yksi Lollandin miehistönjäsen saanut surmansa.Military history of DenmarkJames 2002 s. 347-348 Lyngørin taistelussa 1812 alus oli sijoitettuna lähelle vuonoa. Holm oli siirtynyt silloin uuden aluksen Najadenin päälliköksi. Vuoden 1814 Kielin sopimuksen mukaan Tanska luovutti Norjalle kuusi prikiä, joista muodostui laivaston runko. Lolland oli yksi näistä ja siitä tuli vasta muodostetun laivaston lippulaiva. Alus huollettiin 1831 ja myytiin 1847 siviilikäyttöön. == Lähteet == * * === Viitteet === == Aiheesta muualla == *Lolland siviilissä Luokka:Norjan laivaston sotalaivat Luokka:Tanskan laivaston sotalaivat
Pierre-Célestin Nkou

Pierre-Célestin Nkou (8. marraskuuta 1927 – 16. toukokuuta 1983) oli kamerunilainen roomalaiskatolinen piispa. Hänet vihittiin papiksi Doualan hiippakuntaan 15. huhtikuuta 1956 ja nimitettiin Sangméliman hiippakunnan piispaksi 18. tammikuuta 1963. Piispaksi vihkiminen seurasi 2. kesäkuuta. Pääkonsekraattorina toimi Sergio Pignedoli, jota avustivat Jean Zoa ja Thomas Mongo.Catholic-Hierarchy.org: Bishop Pierre-Célestin Nkou Nkou osallistui Vatikaanin toiseen kirkolliskokoukseen. Hän kuoli 55-vuotiaana virassa. == Lähteet == Luokka:Kamerunilaiset katoliset piispat Luokka:Vuonna 1927 syntyneet Luokka:Vuonna 1983 kuolleet
Emmanuel Mutai

Emmanuel Kipchirchir Mutai (s. 12. lokakuuta 1984) on kenialainen kestävyysjuoksija, joka on keskittynyt maratonjuoksuun. Mutai juoksi ensimmäisen maratoninsa Rotterdamissa vuonna 2007. Hän sijoittui kilpailussa seitsemänneksi ajalla 2.13.06. Kilpailun aikana lämpötila kohosi yli 25 celsiusasteeseen ja vain kilpailun voittaja Joshua Chelanga alitti 2.10. Myöhemmin samana vuonna Mutai voitti Amsterdamin maratonin ajalla 2.06.29. Hän ratkaisi kilpailun voiton viimeisen kilometrin aikana ja voitti toiseksi tulleen Richard Limon 16 sekunnilla. Mutain aika oli kauden toiseksi paras aika Haile Gebrselassien Berliinin maratonilla juokseman maailmanennätyksen 2.04.26 jälkeen. Lontoon maratonilla Mutai sijoittui neljänneksi vuosina 2008 ja 2009. Berliinin MM-kilpailuissa 2009 hän sijoittui toiseksi ajalla 2.07.48. Maailmanmestaruuden voitti hänen maanmiehensä Abel Kirui kisaennätyksellä 2.06.54. Myös Mutai alitti Jaouad Gharibin nimissä vuodelta 2003 olleen entisen kisaennätyksen 2.08.31. Vuonna 2010 Mutai sijoittui toiseksi sekä Lontoon että New Yorkin maratoneilla. Vuonna 2011 hän voitti Lontoon maratonin reittiennätyksellä 2.04.40. Hän paransi omaa ennätystään yli puolellatoista minuutilla ja Samuel Wanjirun nimissä ollutta reittiennätystä 30 sekunnilla. Myöhemmin samana vuonna New Yorkin maratonilla hän sijoittui toiseksi ajalla 2.06.28. Kilpailun voitti hänen maanmiehensä Geoffrey Mutai ajalla 2.05.06. Molemmat alittivat entisen reittiennätyksen 2.07.43. Vuonna 2012 Mutai sijoittui Lontoon maratonilla seitsemänneksi ajalla 2.08.01 ja Lontoon olympialaisissa 17:nneksi ajalla 2.14.49. Vuonna 2013 hän sijoittui toiseksi sekä Lontoon että Chicagon maratonilla.Emmanuel Mutai Tilastopaja.org Vuoden 2014 Berliinin maratonilla hän sijoittui toiseksi ajalla 2.03.13. Kilpailun voitti Dennis Kimetto maailmanennätysajalla 2.02.57 ja myös Mutai alitti Wilson Kipsangin nimissä olleen virallisen maailmanennätyksen 2.03.23. Kilpailussa Mutai juoksi väliaikana 30 kilometrin maailmanennätyksen 1.27.37. World Marathon Majors -kilpailusarjan Mutai voitti kaudella 2010–2011 ja kaudella 2009–2010 hän sijoittui kolmanneksi. == Mutain juoksemat maratonit == :Lähde: marathoninfoEmmanuel Mutai marathoninfo.free.fr. Viitattu 6.11.2011 ja tilastopaja Vuosi Maraton Sijoitus Aika 2007 Rotterdam seitsemäs 2.13.06 Amsterdam voitto 2.06.29 2008 Lontoo neljäs 2.06.15 Chicago kuudes 2.15.36 2009 Lontoo neljäs 2.06.53 MM-kilpailut toinen 2.07.48 2010 Lontoo toinen 2.06.23 New York toinen 2.09.18 2011 Lontoo voitto 2.04.40 New York toinen 2.06.28 2012 Lontoo seitsemäs 2.08.01 Olympialaiset 17:s 2.14.49 2013 Lontoo toinen 2.06.33 Chicago toinen 2.03.52 2014 Lontoo seitsemäs 2.08.19 Berliini toinen 2.03.13 ==Henkilökohtaiset ennätykset== :Lähde: IAAF * 10 000 metrin juoksu: 28.09,2 (2005) * 10 kilometrin tiejuoksu: 27.51 (2006) * 15 km: 42.11 (2010) * 20 km: 56.44 (2010) * Puolimaraton: 59.52 (2011) * 25 km: 1.13.08 (2014) * 30 km: 1.27.37 (2014) * Maraton: 2.03.13 (2014) ==Lähteet== Luokka:Kenialaiset kestävyysjuoksijat Luokka:Vuonna 1984 syntyneet Luokka:Elävät henkilöt
Enzo Dieci

Enzo Dieci (s. 28. tammikuuta 1934 Sassuolo) on italialainen roomalaiskatolinen piispa. Hänet vihittiin papiksi 17. maaliskuuta 1962 ja nimitettiin Rooman hiippakunnan vihkipiispaksi sekä Mauran titulaaripiispaksi 7. huhtikuuta 1992. Piispaksi vihkiminen seurasi 26. huhtikuuta. Pääkonsekraattorina toimi paavi Johannes Paavali II, jota avustivat Franciszek Macharski ja Angelo Sodano.Catholic-Hierarchy.org: Bishop Enzo Dieci Dieci jäi eläkkeelle 1. kesäkuuta 2009. == Lähteet == Luokka:Italialaiset piispat Luokka:Katoliset piispat Luokka:Vuonna 1934 syntyneet Luokka:Elävät henkilöt
Värimatara

Värimatara eli aitovärimatara (Rubia tinctorum) on Euraasian keskiosista kotoisin oleva monivuotinen ruoho, joka kuuluu värimataroiden sukuun ja matarakasvien heimoon. Entisaikoina se oli tärkeä värikasvi, josta saatiin krappi-nimistä punaista väriainetta.Spectrum Tietokeskus 7, s. 409 == Ulkonäkö ja koko == thumb|left|180px|Värimataralla on keltaiset kukat. Värimatara on rentovartinen, muiden kasvien varassa kiipeilevä ruoho, jolla on pitkä ja puumainen, väriltään punertava maavarsi. Sen nelisärmäinen ja joskus hieman piikikäs varsi kasvaa 1–2,5 metriä korkeaksi ja sotkeutuu usein naapurikasvien varsiin. Lyhytruotiset lehdet ovat paperimaiset tai aavistuksen nahkamaiset ja kasvavat 4–6 lehden kiehkuroissa. Lehtilapa on 3–10 senttimetriä pitkä, suikea ja suippokärkinen ja -tyvinen. Värimatara kukkii kesä–elokuussa ja kantaa hedelmää heinä–syyskuussa. Kukinnot ovat varren yläosassa sijaitsevia runsaskukkaisia röyhyjä, joissa on enimmillään 5 senttimetriä pitkä kukintoperä ja 2–5 millimetrin mittaiset, soikeat suojuslehdet. Pienissä kukissa on keltainen tai vihertävänkeltainen, muodoltaan ratasmainen teriö. Hedelmä on musta, lohkomainen marja, jonka halkaisija on noin 4 millimetriä. == Levinneisyys == Värimatara on kotoisin Lähi-idän pohjoisosista (Iran, Irak, Jordania, Libanon, Syyria ja Turkki), Keski-Aasiasta (Tadžikistan, Turkmenistan ja Uzbekistan) sekä Kaakkois-Euroopasta (Venäjä, Ukraina ja Balkanin luoteisosat). Se on levinnyt ihmisen mukana myös muualle maailmaan. == Elinympäristö == Värimatara menestyy parhaiten melko kuivilla ja avonaisilla paikoilla 400 metrin korkeudesta 2 300 metrin korkeuteen asti. == Käyttö == Värimataran murskatusta maavarresta saatava krappiväri oli yksi tärkeimmistä kasviväreistä jo antiikin Kreikassa ja Roomassa.Spectrum Tietokeskus 5, s. 308Spectrum Tietokeskus 7, s. 409 Sitä alettiin viljellä laajamittaisesti Länsi-Euroopassa 1300-luvulla alkaen, ja viljely jatkui aktiivisena 1850-luvulle asti.Spectrum Tietokeskus 7, s. 260Spectrum Tietokeskus 7, s. 262 Kangasvärin lisäksi värimatarasta saatiin krappilakkaa, jota käytettiin maalaustaiteessa.Spectrum Tietokeskus 7, s. 197 Punainen väriaine on peräisin kasvin sisältämästä alitsariinista (C14H8O4). == Lähteet == * === Viitteet === == Aiheesta muualla == *Coloria.net: Värjäys, Värimatara *ITIS: Rubia tinctorum *United States Department of Agriculture (USDA): Rubia tinctorum *Flora of China: Rubia tinctorum Luokka:58.4 Putkilokasvit Luokka:Matarakasvit Luokka:Värikasvit
Obsessed (kappale)

Obsessed on Mariah Careyn kappale ja single vuodelta 2009. Se on albumilta Memoirs of an Imperfect Angel. Media arveli, että kappale on suunnattu räppäri Eminemille.http://www.mtv.com/news/articles/1614088/mariah-careys-obsessed- directed-at-eminem.jhtml . Kappaleesta on julkaistu remix, jolla Gucci Mane vieraileehttp://www.youtube.com/watch?v=e7HO62Hmkg4. == Tausta == Vuonna 2001 rap-artisti Eminem väitti seurustelleensa Careyn kanssa puoli vuotta. Carey sanoi tavanneensa Eminemin vain muutaman kerran. Myöhemmin Eminem räppäsi kappalessaan Bagpipes From Baghdad haluavansa Careyn takaisin ja haukkui Careyn aviomies Nick Cannoniahttp://www.digitalspy.co.uk/music/news/a155468/cannon-slams- disrespectful-eminem-song.html. Cannon sanoi säälivänsä Eminemiä, koska hän ei pysty menemään eteenpäinhttp://www.people.com/people/article/0,,20278115,00.html. Tämän jälkeen Eminem sanoi, että sanoituksia on ymmärretty väärin eikä niiden ole tarkoitus loukatahttp://www.digitalspy.co.uk/music/news/a156352/eminem-cannon- got-carey-track-wrong.html. == Arvostelut == Sanoitusta kehuttiin älykkääksi, mutta auto-tunen käyttöä kritisoitiin.http://www.rollingstone.com/music/news/mariah-carey-fires-back- at-eminem-in-new-single-obsessed-20090616 http://articles.boston.com/2009-09-29/ae/29256109_1_carey-returns-imperfect- angel-rihanna == Lähteet == Luokka:Mariah Careyn kappaleet Luokka:Vuoden 2009 kappaleet
Giuseppe Marciante

Giuseppe Marciante (s. 16. heinäkuuta 1951 Catania) on italialainen roomalaiskatolinen piispa. Hänet vihittiin papiksi Catanian arkkihiippakuntaan 5. lokakuuta 1980 ja inkardinoitiin Roomaan 1. heinäkuuta 1993. Hänet nimitettiin Rooman vihkipiispaksi ja Thagoran titulaaripiispaksi 1. kesäkuuta 2009. Piispaksi vihkiminen seurasi 11. heinäkuuta. Pääkonsekraattorina toimi Agostino Vallini, jota avustivat Luigi Moretti ja Enzo Dieci.Catholic- Hierarchy.org: Bishop Giuseppe Marciante == Lähteet == Luokka:Italialaiset piispat Luokka:Katoliset piispat Luokka:Vuonna 1951 syntyneet Luokka:Elävät henkilöt
Júlio Endi Akamine

Júlio Endi Akamine (s. 20. marraskuuta 1962) on brasilialainen roomalaiskatolinen piispa. Hänestä tuli Katolisen apostolaatin seuran (pallottiinit) jäsen 8. joulukuuta 1980, ja hän sai pappisvihkimyksen 24. tammikuuta 1988. Hänet nimitettiin São Paulon arkkihiippakunnan vihkipiispaksi sekä Thagamutan titulaaripiispaksi 4. toukokuuta 2011. Piispaksi vihkiminen seurasi 9. heinäkuuta. Pääkonsekraattorina toimi Odilo Pedro Scherer, jota avustivat Edmar Peron ja Tarcísio Scaramussa.Catholic-Hierarchy.org: Bishop Júlio Endi Akamine, S.A.C. == Lähteet == Luokka:Brasilialaiset papit Luokka:Katoliset piispat Luokka:Vuonna 1962 syntyneet Luokka:Elävät henkilöt
Edmar Peron

Edmar Peron (s. 4. maaliskuuta 1965 Maringá) on brasilialainen roomalaiskatolinen piispa. Jaime Luiz Coelho vihki hänet 23. heinäkuuta 1989 diakoniksi ja 21. tammikuuta 1990 papiksi Maringán arkkihiippakuntaan. Hän sai 30. joulukuuta 2009 nimitykset São Paulon arkkihiippakunnan vihkipiispaksi ja Mattianan titulaaripiispaksi. Piispaksi vihkiminen seurasi 28. helmikuuta 2010. Pääkonsekraattorina toimi Coelho, jota avustivat Anuar Battisti ja Odilo Pedro Scherer.Catholic-Hierarchy.org: Bishop Edmar Peron == Lähteet == Luokka:Brasilialaiset papit Luokka:Katoliset piispat Luokka:Vuonna 1965 syntyneet Luokka:Elävät henkilöt
USS Belleau Wood

USS Belleau Wood (runkonumero LHA-3), lempinimeltään "Devil Dog", oli Yhdysvaltain laivaston Tarawa-luokan maihinnousualus. == Valmistus == Alus tilattiin Ingalls Shipbuildingilta, missä köli laskettiin 5. maaliskuuta 1973. Se laskettiin vesille 11. huhtikuuta 1977 nimettynä ensimmäisen maailmansodan Belleaun metsän taistelun mukaan ja otettiin palvelukseen 23. syyskuuta 1978 ensimmäisenä päällikkönään T.C. Steele. == Palvelus == Belleau Wood aloitti ensimmäisen palvelusrupeamansa tammikuussa 1981. Se pelasti 150 vietnamilaispakolaista, josta miehistö palkittiin mitalilla. Purjehduksen aikana alus osallistui kolmeen sotaharjoitukseen ja vieraili kahdeksassa satamassa.US Carriers Net - LHA3 Se poistettiin palveluksesta 28. lokakuuta 2005. Alus upotettiin lähelle Havaijia sotaharjoituksessa 13. heinäkuuta 2006. == Lähteet == * === Viitteet === Luokka:Tarawa-luokan maihinnousualukset
Curral das Freiras

thumb|Curral das Freirasin kylä laakson pohjalla Curral das Freiras () on kylä Câmara de Lobosin kunnassa Portugalille kuuluvalla Madeiran saarella. Kylän asukasluku oli vuonna 2001 noin 1 600\. Se sijaitsee vuorten ympäröimässä laaksossa ja oli hyvin vaikeapääsyinen ennen tieyhteyden saamista 1960-luvulla. Johtuen laaksoon pääsyn vaikeudesta sitä aluksi asuttivatkin paimenet ja orjat, joko orjuudesta vapautetut tai siitä karanneet. Eristyksissä asuneet ihmiset rakensivat itselleen majoja ja muodostivat kyläyhteisön. 1400-luvun lopulla kylän asema virallistettiin ja se sai pian uusia pysyviä asukkaita. Portugalilainen siirtomaaisäntä João Gonçalves Zarco luovutti vuonna 1462 maan viljeltäväksi uudisasukkaille João Ferreiralle ja hänen vaimolleen Branca Diasille. Maat lahjoitettiin edelleen heidän lapsenlapselleen vuonna 1474. Vuonna 1480 maat osti Zarcon poika João Gonçalves da Câmara, joka antoi ne edelleen tyttärilleen jotka olivat päättäneet ryhtyä nunniksi. Kylä tunnettiin varhain nimellä Curral da Serra, vaihtuen sittemmin nykyiseen. Ajankohdasta on kaksi eri näkemystä, ensimmäisen mukaan uusi nimi tuli käyttöön maiden siirryttyä nunnien omistukseen 1492–1497, toisen mukaan 1566, jolloin laakso toimi turvapaikkana Funchaliin hyökänneiltä ranskalaisilta merirosvoilta. Nykyään kylä on hyvin suosittu matkailijoiden keskuudessa maisemiensa ja vaellusreittien ansiosta. Liikenneyhteydet ovat kohentuneet huomattavasti uuden entistä pidemmän tietunnelin myötä. Kylään on päivittäin useita linja-autovuoroja saaren pääkaupungista Funchalista. Ensimmäinen tieyhteys valmistui 1960-luvun alussa, sitä ennen kylään pääsi ainoastaan jalan kuljettavaa polkua. Uusi 2 404 metriä pitkä tietunneli valmistui 2000-luvun alussa, jolloin vanha ja erittäin mutkainen tieyhteys hylättiin. Uuden tunnelin louhintatöissä vuonna 2003 sai surmansa neljä tunnelinrakentajaa, joilla ei ollut pätevyyttä räjähdysaineiden käsittelyyn. Ensimmäinen televisio kylään saatiin vuonna 1986. ==Lähteet== == Aiheesta muualla == Luokka:Madeiran maantiede Luokka:Portugalin kylät
Kls.

kls. (lyhenne sanoista kiitän luojaani sinusta) oli vuonna 2004 perustettu suomalainen, Ikaalisista lähtöisin ollut kristillinen rock-yhtye, joka syntyi kahden muun yhtyeen, Caden ja Highway 7:nin, jäljiltä. Vuoden 2009 syksyyn asti kokoonpanon muodostivat Perttu Läykki, Tatu Kekkonen, Kimmo Keskinen, Olli-Juhani Ollila, Ville Karjalainen ja Eska Talonen, minkä jälkeen kitaristi Olli ja toinen laulaja Ville poistuivat kokoonpanosta, ja Lassi rupesi hoitamaan kitaristin virkaa. Yhtyeen musiikki on raskasta mutta melodista rock-musiikkia, särökitaroiden ja pianomelodioiden säestämänä, ja sanoitukset ovat evankelioivia. Yhtyeen sanoitukset heijastavat yhtyeen jäsenien ajatuksia uskosta ja elämästä yleensä. Kls ilmoitti keväällä 2023 lopettavansa keikkailut vuonna 2024. Yhtye järjesti jäähyväiskiertueellaan neljä keikkaa Helsingissä, Seinäjoella, Oulussa ja Tampereella yhdessä räppärikaksikko Immanuelin kanssa. Kls lopetti 20-vuotisen uransa loppuunmyydyn Pakkahuoneen edessä, Tampereella. Yhtye julkisti Maata näkyvissä -festareilla vuonna 2011 Hyvyyden eteen! -nimisen kampanjan, jonka tarkoituksena on tehdä hyviä tekoja muille ihmisille. Yhtyeen kolmas studioalbumi Vedä Henkeä Nyt nousi julkaisuviikollaan Rumban albumilistan sijalle 10. ja Suomen virallisen listan sijalle 34. Yhtyeen kolmas single "Alpha Omega" nousi iTunesissa 1. sijalle.https://www.facebook.com/kiitanluojaanisinusta/photos/a.10152238536484202.1073741825.204503469201/10154183078814202/?type=3&theater; Yhtye on äänittänyt kappaleitaan myös englanniksi käyttäen nimeä Ablaze Us. Tällä nimellä he ovat julkaisseet yhden EP:n, Blind leading the blind. == Kokoonpano == * Perttu Läykki – laulu (2004–) * Kimmo Keskinen – kitara, taustalaulu (2004–) * Tatu Kekkonen – basso (2004–) * Olli-Juhani Ollila – kitara (2004–2009) * Lassi – kitara (2009–2015) * Esa ”Eska” Talonen – rummut (2004–2015) * Taneli Törölä – kitara (2015–) * Taneli Läykki – kitara (2021–) * Jaakko Järvensivu – rummut (2015–) == Diskografia == === EP:t === * rikki. (2006) === Studiolevyt === * Kiitän Luojaani sinusta (2007) * Sokea toista taluttaa (2010) * Vedä henkeä nyt (2012) * Hiljaisuus huutaa (2013) * Ilot ja Surut (2004–2014) (2014) * Me vastaan maailma (2017) *Acoustic Sessions 2020 (2020) * Arvista tehty (2022) === Singlet === * Vielä täällä on meitä (2011) * Tanssi (2014) * AlphaOmega (2015) * Kuningas palaa (2016) * Teet minusta totta (2017) * Valvotaan vielä (2019) * Uusia silmiä luon (2022) * Onnela (2022) == Aiheesta muualla == * Yhtyeen kotisivut * Ablaze Us MySpace-sivustolla == Lähteet == Luokka:Suomalaiset kristilliset yhtyeet Luokka:Suomalaiset rockyhtyeet
Kvaternaariset ammoniumyhdisteet

Kvaternaariset eli kvartaariset ammoniumyhdisteet ovat orgaanisia ioniyhdisteitä, joissa positiivisena ionina on kvaternaarinen ammonium­ioni. Siinä positiivisesti varautuneeseen typpiatomiin on sitoutunut neljä hiilivety- tai muuta orgaanista atomi­ryhmää. Samankaltaisia yhdisteitä, joissa on hiili–typpi-kaksoissidos, kutsutaan yleisemmin iminiumyhdisteiksi.IUPAC Gold Book - quaternary ammonium compounds Kvaternaarisia ammoniumioneja voidaan pitää ammoniumionin (NH4+) johdannaisina, joissa vetyatomit ovat korvautuneet orgaanisilla atomi­ryhmillä. Yksin­kertaisin kvaternaarinen ammonium­ioni on tetrametyyliammonium N(CH3)4+, jossa ne ovat korvautuneet metyyliryhmillä. Kvaternaariset ammoniumhydroksidit, jotka koostuvat kvaternaarisista ammoniumioneista ja hydroksidi-ioneista (OH-), ovat voimakkaita emäksiä.. Sellainen on esimerkiksi tetrametyyliammoniumhydroksidi N(CH3)4+OH-, joka kuuluu natrium- ja kaliumhydroksidin ohella voimakkaimpiin tunnettuihin emäksiin ja jonka pH normaali­liuoksena on 14. Biologisesti tärkeisiin kvaternaarisiin ammoniumyhdisteisiin kuuluu koliini, jota esiintyy fosforihappojohdannaisena fosfatidien rakenneosana. Niitä on hermoissa ja aivokudoksissa sekä myös kananmunan ruskuaisessa.Mälkönen, s. 195. Myös hermoston välittäjäaineena toimiva asetyylikoliiniMälkönen, s. 196 ja monet parasympatomimeetteihin kuuluvat lääkeaineet ovat rakenteeltaan kvaternaarisia ammoniumyhdisteitä. == Lähteet == Luokka:Ammoniumyhdisteet
LkCa 15

LKCa 15 on nuori tähti, jolta on kuvattu pölykiekko ja sen sisällä kiertävä planeetta. Planeetan nimitys on LkCa 15 b. Valoläikkänä näkyvä planeetta kiertää tähteä pölykiekon sisällä. == Lähteet == Luokka:K-spektriluokan pääsarjan tähdet Luokka:Tähdet, joilla on pölykiekko Luokka:Planeettajärjestelmät Luokka:T Tauri -tähdet
Esa Lehikoinen

Esa Lehikoinen voi tarkoittaa seuraavia henkilöitä * Esa Lehikoinen, ornitologi ja lintukirjailija * Esa Lehikoinen, jääkiekkopuolustaja Luokka:Täsmennyssivut
Esa Lehikoinen (ornitologi)

Esa Antero Lehikoinen (s. 1948) on suomalainen ornitologi ja lintukirjailija. Lehikoinen oli Turun yliopiston dosentti ja toimi ekologian osaston yliopistonlehtorina. Hän jäi eläkkeelle 1. syyskuuta 2014. Lehikoinen aloitti vakavamielisen lintuharrastuksen vuonna 1962 ja oli perustajajäsenenä Turun lintutieteellisessä yhdistyksessä (TLY) vuonna 1966. Toiminut myöhemmin yhdistyksen sihteerinä, tutkimustoimikunnan vetäjänä ja aluerariteettikomitean puheenjohtajana. Suomen Lintutieteellisen Yhdistyksen (SLY) Ornis Fennica -lintutieteellisen julkaisun toimitussihteerinä ja sen toimituskunnassa. Rariteettikomitean jäsen vuosina 1979–1980. Lehikoinen toimi Lintutieteellisten Yhdistysten Liiton (LYL) Lintumies-lehden päätoimittajana vuosina 1979–1980 ja yhdistyksen lintuasematoimikunnissa. Lehikoinen toimitti vuonna 1975 ensimmäisen suomenkielisen laitoksen kirjasta Euroopan varpuslinnut – sukupuolen ja iän määritys. Lehikoinen on filosofian tohtori ja eläinekologian dosentti johon nimitetty 29. heinäkuuta 1997. Hän on tutkinut muun muassa lintujen talveen sopeutumista, ympäristöstressien vaikutuksia lintuihin sekä muuttoa ja kosteikkolintuja. Lehikoinen toimii BirdLife Suomen IBA-hankkeen ohjausryhmässä ja oli yksi vuonna 2004 perustetun linnustolausuntojen arviointilautakunnan perustajajäsenistä. Hän kuului SLY:n kolmanteen nimistötoimikuntaan, joka päätti maailman lintujen suomenkielisestä nimistöstä. Lehikoinen on kirjoittanut kymmeniä lintuaiheisia artikkeleita lehtiin, sekä useisiin tieteellisiin julkaisuihin. Hän on ollut useiden lintukirjojen toimituskunnassa ja jäsenenä muun muassa Suomen lajien uhanalaisuus – Punainen kirja 2010 lintutyöryhmässä. == Teoksia == * * * == Lähteet == Luokka:Suomalaiset ornitologit Luokka:Suomalaiset ekologit Luokka:Suomalaiset tietokirjailijat Luokka:Elävät henkilöt Luokka:Vuonna 1948 syntyneet Luokka:Tiedonjulkistamisen valtionpalkinnon saajat
Benedetto Tuzia

Benedetto Tuzia (s. 22. joulukuuta 1944) on italialainen roomalaiskatolinen piispa. Hänet vihittiin papiksi 29. kesäkuuta 1969, inkardinoitiin Roomaan 1. syyskuuta 1980 ja nimitettiin sen vihkipiispaksi sekä Nepetan titulaaripiispaksi 28. tammikuuta 2006. Piispaksi konsekroinnin suoritti 12. maaliskuuta Camillo Ruini, jota avustivat Luigi Moretti ja Vincenzo Apicella.Catholic-Hierarchy.org: Bishop Benedetto Tuzia == Lähteet == Luokka:Italialaiset piispat Luokka:Katoliset piispat Luokka:Vuonna 1944 syntyneet Luokka:Elävät henkilöt
Giuseppe Mani

Giuseppe Mani (s. 21. kesäkuuta 1936) on italialainen roomalaiskatolinen arkkipiispa. Hänet vihittiin papiksi Fiesolen hiippakuntaan 12. maaliskuuta 1960 ja nimitettiin Rooman hiippakunnan vihkipiispaksi sekä Zaban titulaaripiispaksi 29. lokakuuta 1987. Piispaksi vihkiminen seurasi 7. joulukuuta. Pääkonsekraattorina toimi Ugo Poletti, jota avustivat Ennio Appignanesi ja Plinio Pascoli.Catholic-Hierarchy.org: Archbishop Giuseppe Mani Mani sai 31. tammikuuta 1996 nimitykset Italian sotilasarkkipiispaksi ja Zaban titulaariarkkipiispaksi. Titulaariarkkipiispan arvosta hän erosi 7. maaliskuuta 1998. Hänet nimitettiin Cagliarin arkkipiispaksi 20. kesäkuuta 2003 ja asetettiin tähän virkaan 6. syyskuuta. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1936 syntyneet Luokka:Elävät henkilöt
Mosè Marcia

Mosè Marcia (s. 10. lokakuuta 1943 San Sperate) on italialainen roomalaiskatolinen piispa. Hänet vihki papiksi Cagliarin arkkihiippakuntaan Giuseppe Bonfigioli 17. heinäkuuta 1973. Hän sai nimitykset Cagliarin vihkipiispaksi ja Vardimissan titulaaripiispaksi 3. kesäkuuta 2006. Piispaksi vihkiminen seurasi 8. syyskuuta. Pääkonsekraattorina toimi Giuseppe Mani, jota avustivat Ottorino Pietro Alberti ja Giovanni Cogoni.Catholic-Hierarchy.org: Bishop Mosè Marcia Marcia nimitettiin 21. huhtikuuta ja asetettiin 19. kesäkuuta 2011 Nuoron hiippakunnan piispaksi. == Lähteet == Luokka:Italialaiset piispat Luokka:Katoliset piispat Luokka:Vuonna 1943 syntyneet Luokka:Elävät henkilöt
Koirakari

Koirakari () on saari Helsingin edustalla, noin neljä kilometriä Kaivopuiston rannasta lounaaseen. Koirakari kuuluu Helsingin kaupungin ulkoilualueisiin. . Koirakarilla on loisto ja linjataulu. Linjan ylempi linjataulu sijaitsee Läntisellä Pihlajasaarella. ==Lähteet== ==Aiheesta muualla== * Helsingin kaupungin liikuntaviraston sivut: Koirakari (Arkisto) Luokka:Suomen loistot Luokka:Ulkosaaret
Giovanni Cogoni

Giovanni Cogoni (19. kesäkuuta 1916 – 12. syyskuuta 2007) oli italialainen roomalaiskatolinen piispa. Hänet vihittiin papiksi Cagliarin arkkihiippakuntaan 29. kesäkuuta 1940 ja nimitettiin Iglesiasin hiippakunnan piispaksi 7. syyskuuta 1970. Piispaksi vihkiminen seurasi 18. lokakuuta. Pääkonsekraattorina toimi Sebastiano Baggio, jota avustivat Paolo Carta ja Francesco Cogoni.Catholic-Hierarchy.org: Bishop Giovanni Cogoni Cogoni jäi eläkkeelle 25. maaliskuuta 1992. == Lähteet == Luokka:Italialaiset piispat Luokka:Katoliset piispat Luokka:Vuonna 1916 syntyneet Luokka:Vuonna 2007 kuolleet
Bringing Out the Dead

Bringing Out the Dead on vuonna 1999 ensi-iltansa saanut draamaelokuva, joka perustuu Joe Connellyn romaaniin. Elokuvan pääosia näyttelevät Nicolas Cage, John Goodman, Ving Rhames, Tom Sizemore, Patricia Arquette ja Marc Anthony. Elokuvan on ohjannut Martin Scorsese. Elokuva ei menestynyt taloudellisesti saamastaan hyvästä kritiikistä huolimatta. == Juoni == Elokuva kertoo loppuunpalaneen ensihoitajan Frank Piercen (Nicolas Cage) elämästä 1990-luvun Manhattanilla. Frank on Manhattanilla asuva ensihoitaja, joka työskentelee yövuorossa kahden miehen ambulanssitiimissä. Usein työhönsä väsynyt ja masentunut Frank näkee haamujen kävelevän kaupungin kaduilla, erityisesti nuoren naisen haamun, jota hän ei puoli vuotta aikaisemmin ollut onnistunut pelastamaan. Hänet määrätään työvuoroon joka päivä eri henkilön kanssa: Larryn (John Goodman), Marcusin (Ving Rhames) ja Tomin (Tom Sizemore). Työskennellessään heidän kanssaan hän ystävystyy sydänkohtauksen saaneen potilaan tyttären Maryn (Patricia Arquette) kanssa, joka on entinen narkomaani. Työvuorojensa välissä Frank taistelee uutta Manhattanin kaduille saapunutta huumetta vastaan ja yrittää kukistaa myös omat sisäiset demoninsa. == Aiheesta muualla == * Luokka:Yhdysvaltalaiset draamaelokuvat Luokka:Vuoden 1999 yhdysvaltalaiset elokuvat Luokka:Martin Scorsesen ohjaamat elokuvat Luokka:Paul Schraderin käsikirjoittamat elokuvat Luokka:Yhdysvaltalaiset romaaneihin perustuvat elokuvat Luokka:Elokuvat terveydenhoidosta
Utkina datša

Utkina datša () on Pietarissa Ohtajoen ja siihen laskevan Okkervilin yhtymäkohdassa sijaitseva klassistinen rakennusmuistomerkki. 1790-luvulla pystytetyn esikaupunkihuvilan suunnittelijaksi on arveltu Nikolai Lvovia. Afokleja Poltoratskajaa varten rakennettu huvila kuului vuodesta 1829 lähtien ruhtinatar Zinaida Šahovskajalle (toisessa avioliitossa Utkina). Rakennuksen keskuksen muodostaa kupolin ja doorilaisen pylväikön koristama pyöreä sali, johon liittyy kulmittain kaksi siipeä. Kaarenmuotoinen piharakennus päättyy kahteen symmetriseen paviljonkiin. Vuoden 1873 jälkeen huvilassa toimi hyväntekeväisyyslaitoksia ja sairaaloita. 1930-luvun lopussa osa huoneista muutettiin asunnoiksi, ja muissa tiloissa toimi virastoja. Vuonna 2011 Pietarin kaupunki päätti myydä huonokuntoisen suojelurakennuksen sijoittajalle. ==Lähteet== == Aiheesta muualla == Luokka:Pietarin rakennukset ja rakennelmat Luokka:Uusklassinen arkkitehtuuri
Plinio Pascoli

Plinio Pascoli (20. helmikuuta 1905 Rooma – 22. huhtikuuta 1999) oli italialainen roomalaiskatolinen piispa. Hänet vihittiin papiksi Rooman hiippakuntaan 22. joulukuuta 1928 ja nimitettiin sen vihkipiispaksi sekä Suavan titulaaripiispaksi 5. elokuuta 1966. Piispaksi vihkiminen seurasi 30. lokakuuta. Pääkonsekraattorina toimi Luigi Traglia, jota avustivat Armando Fares ja Pericle Felici.Catholic-Hierarchy.org: Bishop Plinio Pascoli Pascoli jäi eläkkeelle 1. joulukuuta 1980. == Lähteet == Luokka:Italialaiset piispat Luokka:Katoliset piispat Luokka:Vuonna 1905 syntyneet Luokka:Vuonna 1999 kuolleet
Best

Best tai The Best voi tarkoittaa seuraavia asioita: == Elokuva ja televisio == * Best (elokuva), vuoden 2000 elokuva * The Best (televisiosarja), BB2:lla näytetty ruokaohjelma * Best: His Mother's Son, vuoden 2009 draamasarja == Paikat == * Best (Pohjois-Brabant), kunta Pohjois-Brabantin provinssissa Alankomaissa * Best (Texas), Yhdysvallat * Best (Ontario), Kanada == Musiikki == * The Best, yhdysvaltalainen entinen superyhtye * Mclusky, yhtye tunnettiin aiemmin nimellä Best * "The Best", kappale yhtyeen …And You Will Know Us by the Trail of Dead vuoden 2005 albumilta Worlds Apart *"The Best", vuonna 1989 julkaistu kappale Tina Turnerilta * Best, Chicoscin albumi * Best, Kenny G:n albumi * Best!, Jellyfishin albumi * Best, Robert Earl Keenin albumi * Best, Mika Nakashiman albumi * Best, albumi yhtyeeltä The Clark Sisters * The Best, Dan Sealsin albumi * The Best, t.A.T.u.:n albumi * The Best, Bonnie Tylerin albumi * The Best, Despina Vandin albumi * The Best, George Clintonin albumi * The Best, Leo Kottken albumi * The Best, Nikolai Noskovin albumi * The Best (VHS), vuonna 1993 julkaistu video Bonfirelta * The Best, David Lee Rothin albumi * The Best, Michael Monroen albumi * The Best, Santanan kokoelma-albumi vuodelta 1991 * The Best, kokoelma-albumi yhtyeeltä New Model Army * The Best, Janet Jacksonin vuoden 2009 kokoelma-albumin Number Ones kansainvälinen nimi * The Best, kokoelma-albumi Bonnie Tylerilta * Best Of, Christina Milianin albumi * Best Of, Tokio Hotelin albumi * The Best of Goldfinger, kokoelma- albumi yhtyeeltä Goldfinger * Best Of, Between the Buried and Me:n albumi * Blur: The Best Of, 2000 * Best Of, Vanilla Ninjan albumi * Best-Of, Anggunin albumi * Best, High and Mighty Colorin albumi * Best Of (Chapter One 1997–2004) * Best Of, Doron albumi * Best Of (Mano Negra), 1998 * Best Of, RBD:n albumi * Best Of, Roch Voisinen albumi * Best of..., Sian albumi kokoelma-vuodelta 2012 * Best Of, The Cardigansin albumi * Best Of, Voice of the Beehiven albumi * Best of, U.D.O.:n kokoelma-albumi == Henkilöt == * Ahmed Best (s. 1973), yhdysvaltalainen näyttelijä * Eve Best (s. 1971), englantilainen näyttelijä * George Best (s. 1946), pohjoisirlantilainen jalkapalloilija * James Best (1926–2015), yhdysvaltalainen näyttelijä * Justin Best (s. 1997), yhdysvaltalainen soutaja ja olympiavoittaja * Leon Best (s. 1996), irlantilais-englantilainen jalkapalloilija * Pete Best (s. 1941), brittiläinen muusikko * Werner Best (1903–1989), saksalainen oikeustieteen tohtori ja SS-Obergruppenführer * William Thomas Best (1826–1897), brittiläinen urkuri ja säveltäjä == Muut == *Board of European Students of Technology (BEST).
Asher Roth

Asher Paul Roth (s. 11. elokuuta 1985 Morrisville, Pennsylvania) on yhdysvaltalainen rap-artisti. Hänen debyyttialbuminsa Asleep in the Bread Aisle julkaistiin huhtikuussa 2009. == Diskografia == === Albumit === * Asleep in the Bread Aisle (2009) * RetroHash (2014) === Mixtapet === * The GreenHouse Effect (2008) * Seared Foie Gras with Quince and Cranberry (2010) * Pabst & Jazz (2011) === EP:t === * Just Listen (2005) * The Rawth EP (Nottzin kanssa, 2010) == Aiheesta muualla == * Viralliset sivut Luokka:Yhdysvaltalaiset hip hop -artistit Luokka:Vuonna 1985 syntyneet Luokka:Elävät henkilöt